Document ID: /roh_data/filtered/fineweb-2-filterrobots_roh.jsonl.gz/22861

Ludvic Cathomen da Breil è emigrà il 1860 en l'America. En in guaud solitari dal Missouri construescha el ensemen cun dus auters Grischuns ina farm. Bain spert vegnan els en contact cun ils indians ed i sa sviluppa ina relaziun amicabla.
Ils trais Grischuns van cun ils indians a chatscha da biffels ed ina giuvna indiana daventa lur chasarina. Els la cloman Rosa ed introduceschan ella en la cultura cristiana ed europeica. Adolf Collenberg preschenta l'istorgia fascinanta da Ludvic Cathomen che è returnà il 1895 suenter 35 onns America en patria a Breil.